Šilutės krikščionių bendruomenės koplyčia

Šilutės krikščionių bendruomenės koplyčia – buvusi koplyčia Šilutėje, tarpukaryje priklausiusi krikščioniškai bendruomenei ().Kultūros paveldo objekto būklės patikrinimo aktas silute.lt Pastatas stovi Šilutės mieste, Liepų g. 7. Objektas restauruotas, pakitęs, tapęs privačia nuosavybe. Nuo 2009 m. įrašytas į Kultūros vertybių registrą.

 Istorija 

Sklypą statybai padovanojo dvarininkas Hugo Šojus. Pastato projektas buvo parengtas Šveicarijoje, o jį patvirtino Šilutės architektas. Būsimos koplyčios pastatas iškilo 1913 m. Jis buvo vieno aukšto, o XX a. 4-ajame ar 5-ajame dešimtmetyje buvo rekonstruotas – pakeltas ir įrengtas II aukštas. Iš pradžių čia buvo mergaičių namų ruošos mokykla, vėliau pastate įsikūrė krikščioniška bendruomenė. Ji po pastato rekonstrukcijos čia įsteigė maldos namus. Joje iki 1926 m., kol buvo pastatyta nauja Šilutės evangelikų liuteronų bažnyčia, pamaldas lankė vietos evangelikų bendruomenė.Šilutės Hugo Šojaus muziejus facebook.com Po Antrojo pasaulinio karo maldos namai buvo uždaryti, panaikintas koplyčios bokštelis, kai kurios kitos architektūrinės detalės, o pastate įrengta profesinės techninės mokyklos sporto salė ir gyvenamosios patalpos.Po Šilutę pėsčiomis. Liepų gatvė pamarys.lt

Pastaraisiais metais koplyčios pastatas buvo privati nuosavybė. Savininkai rūpinosi pastato ir jo aplinkos tvarkyba. Buvo sutvarkytas valminės formos koplyčios stogas ir uždengtas nauja danga (išlaikant molinių čerpių dangos tipą).

 Architektūra 

Pastatas mūrinis, nutinkuotas. Sudarytas iš vienaaukštės salės ir dviaukštės gyvenamųjų patalpų dalies. Dviaukštė pastato dalis su mansarda ir rūsiu. Stogas šlaitinis, virš salės dvišlaitis, virš dviaukštės dalies laužytos formos. Salės fasadus skaido piliastrai, sieną vainikuoja karnizas. Dviaukštėje dalyje fasadai lygūs, skaidomi aukštai karnizais. Išlikusios autentiškos pagrindinio įėjimo dvivėrės durys. 

 Šaltiniai 

 Nuorodos 

 Lindenallee in Heydekrug genealogy.net

Kategorija:Šilutės rajono koplyčios
Kategorija:Protestantizmas Lietuvoje
Kategorija:Šilutė